ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड 19 सद्यस्थिती
बरे झालेल्यांची संख्या 4 लाखांहून अधिक
बरे झालेल्यांची संख्या सक्रिय रुग्णांपेक्षा जवळपास 1.65 लाखांनी अधिक
नवी दिल्ली, 5 जुलै 2020
कोविड -19 च्या नियंत्रण आणि व्यवस्थापनासाठी भारत सरकारसह राज्ये / केंद्रशासित प्रदेशांनी केलेल्या समन्वित आणि केंद्रीभूत प्रयत्नांमुळे कोविड -19 रूग्ण बरे झालेल्यांची संख्या 4,09,082 वर पोहोचली आहे. गेल्या 24 तासांत एकूण 14,856 कोविड-19 रुग्ण बरे झाले आहेत.
आत्तापर्यंत, कोविड-19 रुग्ण बरे झालेल्यांची संख्या सक्रिय रुग्णांपेक्षा 1,64,268 ने जास्त आहे. यामुळे कोविड-19 रुग्ण बरे झालेल्यांचे देशातील प्रमाण 60.77% वर पोहोचले आहे.
सध्या 2,44,814 सक्रिय रुग्ण असून ते सर्व वैद्यकीय देखरेखीखाली आहेत.
रुग्ण बरे झालेल्यांचे प्रमाण राष्ट्रीय सरासरीपेक्षा अधिक असलेली 21 राज्ये / केंद्रशासित प्रदेश आहेत. त्यांची यादी खालीलप्रमाणे आहेः
|
|
अनुक्रमांक
|
|
राज्य/केंद्रशासित प्रदेश
|
|
रुग्ण बरे झालेल्यांचे प्रमाण
|
|
1
|
|
चंदिगढ
|
|
85.9%
|
|
2
|
|
लडाख
|
|
82.2%
|
|
3
|
|
उत्तराखंड
|
|
80.9%
|
|
4
|
|
छत्तीसगढ
|
|
80.6%
|
|
5
|
|
राजस्थान
|
|
80.1%
|
|
6
|
|
मिझोराम
|
|
79.3%
|
|
7
|
|
त्रिपुरा
|
|
77.7%
|
|
8
|
|
मध्य प्रदेश
|
|
76.9%
|
|
9
|
|
झारखंड
|
|
74.3%
|
|
10
|
|
बिहार
|
|
74.2%
|
|
11
|
|
हरियाणा
|
|
74.1%
|
|
12
|
|
गुजरात
|
|
71.9%
|
|
13
|
|
पंजाब
|
|
70.5%
|
|
14
|
|
दिल्ली
|
|
70.2%
|
|
15
|
|
मेघालय
|
|
69.4%
|
|
16
|
|
ओदिशा
|
|
69.0%
|
|
17
|
|
उत्तर प्रदेश
|
|
68.4%
|
|
18
|
|
हिमाचल प्रदेश
|
|
67.3%
|
|
19
|
|
पश्चिम बंगाल
|
|
66.7%
|
|
20
|
|
आसाम
|
|
62.4%
|
|
21
|
|
जम्मू आणि कश्मीर
|
|
62.4%
देशातील चाचणी प्रयोगशाळांची संख्या सातत्याने वाढत आहे. शासकीय प्रयोगशाळांची संख्या 786 पर्यंत तर खाजगी प्रयोगशाळांची संख्या 314 पर्यंत वाढली आहे ज्यामुळे देशात एकूण 1100 प्रयोगशाळा झाल्या आहेत. वर्गवारी खालीलप्रमाणे:
जलद आरटी पीसीआर आधारित चाचणी प्रयोगशाळा: 591 
ट्रू नॅट आधारित चाचणी प्रयोगशाळा: 417 
सीबीएनएएटी आधारित चाचणी प्रयोगशाळा: 92 
कोविड-19 चाचणीतील सर्व अडथळे दूर करण्यासाठी राबविण्यात आलेले “चाचणी, रुग्णशोध, उपचार” धोरण आणि व्यापक चाचणीची सोय करण्यासाठी अलीकडेच झालेल्या विविध उपाययोजनांमुळे दररोज चाचणी घेतल्या गेलेल्या नमुन्यांमध्ये निरंतर वाढ झाली आहे. गेल्या 24 तासांत 2,48,934 नमुन्यांची चाचणी घेण्यात आली. आतापर्यंत चाचणी केलेल्या नमुन्यांची एकूण संख्या 97,89,066 आहे.
आरोग्य आणि कुटुंब कल्याण मंत्रालयाने ‘जनरल मेडिकल अॅण्ड स्पेशलाइज्ड मेंटल हेल्थ केअर सेटिंग्झस’ साठी  'मार्गदर्शकपुस्तिका' जारी केली आहे. ती https://www.mohfw.gov.in/pdf/MentalHealthIssuesCOVID19NIMHANS.pdf यावर उपलब्ध आहे.
कोविड -19 शी संबंधित सर्व तांत्रिक मुद्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्या- https://www.mohfw.gov.in/ आणि @MOHFW_INDIA.
कोविड -19 शी संबंधित तांत्रिक प्रश्न technicalquery.covid19[at]gov[dot]in यावर तर इतर प्रश्न ncov2019[at]gov[dot]in and @CovidIndiaSeva यावर पाठवू शकता.
कोविड -19 वर काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : + 91-11-23978046 या हेल्पलाइनवर किंवा 1075  क्रमांकावर. कोविड -19 वरील राज्ये/केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronvavirushelplinenumber.pdf यावर उपलब्ध आहे.
M.Chopade/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
नौवहन मंत्रालय
केंद्रीय मंत्री श्रीपाद नाईक यांच्या हस्ते ओल्ड गोवा येथे खासदारनिधीतून रस्त्याचे उद्घाटन
गोवा, 28 मार्च 2022
केंद्रीय बंदरे, नौवहन आणि जलमार्ग तसेच पर्यटन राज्यमंत्री श्रीपाद नाईक यांच्या हस्ते ओल्ड गोवा येथे खासदारनिधीतून बांधलेल्या सनशाईन वर्ल्डवाईड शाळा ते नाणीजमठ रस्त्याचे आज उद्घाटन करण्यात आले. रस्त्यासमवेत नाली आणि संरक्षणभिंतीचे काम खासदारनिधीतून 21 लाख रुपये खर्च करुन करण्यात आले आहे. परिसरातील शाळा आणि नाणीजमठाकडे जाणाऱ्या नागरिकांना या रस्त्यामुळे सुविधा झाली आहे.
शासकीय निधीचा उपयोग हा जनकल्याणासाठी करायचा असतो. त्यामुळे योग्य कामाच्या ठिकाणी निधी गुंतवणे महत्त्वाचे असल्याचे श्रीपाद नाईक याप्रसंगी म्हणाले. आपल्या खासदारकीच्या कार्यकाळात खासदारनिधीतून उत्तर गोव्यात 1,000 प्रकल्प पूर्ण केल्याचे त्यांनी सांगितले. गेल्या दोन वर्षात कोविड महामारीच्या संकटाने याला खिळ बसली होती. मात्र, आता पुन्हा पुर्ववत निधी सुरु झाल्यामुळे राहिलेली कामे लवकरच पूर्ण करणार असल्याचे ते म्हणाले.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
पंतप्रधान कार्यालय
विजय दिवसानिमित्त वीर जवानांना पंतप्रधानांनी केले अभिवादन
नवी दिल्ली, 16 डिसेंबर 2019
विजय दिवसानिमित्त 1971 च्या युद्धातील वीर जवानांना पंतप्रधान नरेंद्र मोदी यांनी अभिवादन केले आहे.
‘विजय दिवसानिमित्त भारतीय सैनिकांचे साहस, शौर्य आणि पराक्रमाला अभिवादन करतो. 1971 मध्ये आजच्याच दिवशी आपल्या सैन्यदलाने जो इतिहास रचला, तो सदैव सुवर्णाक्षरात कोरलेला राहील, असे पंतप्रधानांनी म्हटले आहे.’
S.Tupe/S.Kakade/P.Kor
(Visitor Counter : 87
रेल्वे मंत्रालय
कोविड संसर्ग वर्षात समर्पण वृत्तीने आणि भव्य प्रमाणात केलेल्या प्रयत्नांबद्दल केंद्रीय मंत्री पियुष गोयल यांनी रेल परिवाराचे आभार मानले
कोविड आपत्तीच्या वर्षात रेल्वे परिवाराने ज्या समर्पण भावनेने अत्यंत मोठे कार्य केले त्याबद्दल केंद्रीय रेल्वे, वाणिज्य, उद्योग आणि ग्राहक व्यवहार, अन्न आणि सार्वजनिक वितरण मंत्री पियुष गोयल यांनी रेल्वे परिवाराचे आभार मानले आहेत.
रेल परिवाराला पाठवलेल्या पत्रात गोयल म्हणतात की, पंतप्रधान नरेंद्र मोदी यांच्या दूरदर्शी नेतृत्वाखाली आणखी एका आर्थिक वर्षाला निरोप देताना, रेल्वे विभागाचे कार्य अत्यंत अभिमानास्पद, संतोषजनक आणि कृतज्ञतेस पात्र आहे. गेल्या वर्षासारखे संकट आपण यापूर्वी कधीच अनुभवले नव्हते. या वर्षात झालेले नुकसान कधीच विसरण्याजोगे नसले तरी महामारीच्या या अभूतपूर्व संकटात रेल परिवाराने कणखरतेने, दृढनिश्चयाने आणि मजबुतीने या संकटावर मात करत आपले कार्य सुरु ठेवले असे ते म्हणाले. कोविड महामारीच्या संकटात रेल्वे विभागाने देशसेवेला वाहून घेतले. सगळे जग एकाच जागी थांबलेले असताना, रेल्वेचे कर्मचारी मात्र एकही दिवस विश्राम न करता, स्वतःच्या जीवाला असलेल्या धोक्याची पर्वा न करता, जास्त मेहनत करत राहिले आणि देशाच्या अर्थव्यवस्थेची चक्रे त्यांनी फिरती ठेवली.
रेल्वेतील कर्मचाऱ्यांच्या कटीबद्धतेमुळे, आपण उर्जा प्रकल्पासाठी कोळसा, शेतकऱ्यांना आवश्यक खते तसेच सामान्य ग्राहकांसाठी अन्नधान्य यांच्या देशभर अखंडित पुरवठा होईल याबद्दल निश्चिंत होऊ शकलो असे गोयल यांनी म्हटले आहे. कोविड-19 च्या संकटाशी लढण्यासाठीच्या एकत्रित प्रयत्नांमध्ये रेल्वे परिवाराने दिलेल्या निस्वार्थी योगदानाला देश कायम लक्षात ठेवेल असे मत गोयल यांनी त्यांच्या पत्रात व्यक्त केले आहे.
कोविड काळात रेल्वे कर्मचाऱ्यांनी त्यांची इच्छाशक्ती आणि निश्चयाच्या जोरावर, 4,621 श्रमिक विशेष गाड्यांच्या वाहतुकीतून प्रवासात अडकलेल्या 63 लाखांहून जास्त प्रवाशांना त्यांच्या कुटुंबाकडे जाण्याची सोय केली. टाळेबंदीदरम्यान, निर्बंध लागू असताना देखील रेल्वेने सुरक्षा आणि पायाभूत सोयीविषयक 370 महत्त्वाची कामे पूर्ण केली.या काळात चालविलेल्या ‘किसानरेल्वे ’ सेवेच्या माध्यमातून आपल्या अन्नदात्या शेतकऱ्यांचा शेतमाल थेट मोठ्या बाजारांमध्ये विक्रीला नेण्यासाठीचे माध्यम म्हणून काम केले. अशा कामांमधून तुम्ही देशातील लाखो लोकांच्या जीवांना आणि हृदयाला हात घातला आहे असे त्यांनी या पत्रात म्हटले आहे.
या काळात, अत्यंत अनुकरणीय कार्य करत, रेल्वेने, 1,233 दशलक्ष टन मालवाहतूक करून अर्थव्यवस्थेला पुन्हा उभारी दिली ही माझ्यासाठी अत्यंत अभिमानाची गोष्ट आहे. तसेच याआधी कुठल्याही वर्षात झाले नव्हते इतक्या मोठ्या प्रमाणात म्हणजे 6,015 किलोमीटर रेल्वे मार्गाचे विद्युतीकरण झाले असे गोयल यांनी या पत्रात नमूद किले आहे..
तुमच्या समर्पण वृत्तीने भव्य काम उभारण्याबद्दल मी तुमचे आभार मानतो. या कार्यशील कर्मचारीवर्गाच्या मदतीने आपल्या कामगिरीच्या माध्यमातून आपण नवनवे विक्रम करत राहू, नवी उद्दिष्टे साध्य करू आणि इतरांसाठी नवे आदर्श निर्माण करू आणि भारतीय अर्थव्यवस्थेच्या विकासात योगदान देऊ याचा मला विश्वास वाटतो असा विश्वास पियुष गोयल यांनी रेल्वे विभागाला लिहिलेल्या पत्रात व्यक्त केला आहे.
सुक्ष्म, लघु आणि मध्यम उदयोग मंत्रालय
सैन्य दिनानिमित्त खादीचा राष्ट्रीय ध्वज उद्या लोंगेवाला येथे फडकवण्यात येणार
नवी दिल्ली, 14 जानेवारी 2022
खादी कापडापासून बनवलेला जगातील सर्वात मोठा राष्ट्रीय ध्वज शनिवारी “सैन्य दिन” साजरा करण्यासाठी जैसलमेर मधील भारत-पाकिस्तान सीमेवर भव्य सार्वजनिक प्रदर्शनासाठी फडकवला जाईल. 1971 मध्ये भारत आणि पाकिस्तान यांच्यातील ऐतिहासिक युद्धाचा केंद्रबिंदू असलेल्या लोंगेवाला येथे हा राष्ट्रीय ध्वज फडकवला जाईल.
2 ऑक्टोबर 2021 रोजी लेहमध्ये अनावरण केल्यापासून या राष्ट्रीय ध्वजाचे हे 5 वे सार्वजनिक प्रदर्शन असेल. 8 ऑक्टोबर 2021 रोजी हवाई दल दिनानिमित्त हिंडन हवाई तळावर आणि 21 ऑक्टोबर रोजी भारतात 100 कोटी कोविड लसीकरण पूर्ण झाल्यानिमित्त लाल किल्ल्यावर हा ध्वज फडकवण्यात आला होता. 4 डिसेंबर 2021 रोजी, नौदल दिन साजरा करण्यासाठी मुंबईतील गेटवे ऑफ इंडियाजवळील नौदल गोदी येथे हा राष्ट्रीय ध्वज फडकवण्यात आला.
भारतीयत्वाच्या सामूहिक भावनेचे आणि खादीच्या कारागिरीचे प्रतीक असलेल्या या राष्ट्रीय ध्वजाची संकल्पना स्वातंत्र्याची 75 वर्षे , ' स्वातंत्र्याचा अमृत महोत्सव', साजरा करण्यासाठी खादी आणि ग्रामोद्योग आयोगाने  तयार केली आहे.. ऐतिहासिक प्रसंगी प्रमुख ठिकाणी प्रदर्शित करण्यासाठी खादी आणि ग्रामोद्योग आयोगाने हा ध्वज संरक्षण दलांकडे सुपूर्द केला आहे.
हा राष्ट्रीय ध्वज 225 फूट लांब, 150 फूट रुंद असून वजन  1400 किलोग्रॅम आहे. हा ध्वज तयार करण्यासाठी 70 खादी कारागिरांना 49 दिवस लागले. या राष्ट्रीय ध्वजाच्या निर्मितीमुळे खादी कारागीर आणि संबंधित कामगारांसाठी सुमारे 3500 मनुष्य तास अतिरिक्त रोजगाराची निर्मिती झाली .
एकूण 33, 750 चौरस फूट क्षेत्रफळ असलेला ध्वज तयार करण्यासाठी हाताने कातलेल्या, हाताने विणलेल्या तब्बल 4500 मीटर खादी कापडाचा वापर करण्यात आला आहे. ध्वजातील अशोक चक्र 30 फूट व्यासाचे आहे."
N.Chitale/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 191
आर्थिक व्यवहार विषयक मंत्रिमंडळ समिती
केंद्रीय सार्वजनिक उपक्रम क्षेत्रातील सात असूचीबद्ध उपक्रमांना सूचीबद्ध करण्यासाठी केंद्रीय मंत्रिमंडळाची मंजुरी
नवी दिल्ली, 28 डिसेंबर 2018
पंतप्रधान नरेंद्र मोदी यांच्या अध्यक्षतेखाली केंद्रीय आर्थिक व्यवहार समितीने खालील सात केंद्रीय, सार्वजनिक क्षेत्रातील उपक्रमांना इनीशिअल पब्लिक ऑफरिंग / फर्दर पब्लिक ऑफर यांच्या द्वारे शेअर बाजारात सूचीबद्ध होण्यासाठी मंजुरी दिली.
- टेलिकम्युनिकेशन कन्सलन्टट  लिमिटेड - आयपीओ
- रेल टेल कॉर्पोरेशन इंडिया लिमिटेड- आयपीओ
- नॅशनल सीड कॉर्पोरेशन इंडिया लिमिटेड  - आयपीओ
- तेहरी हायड्रो डेव्हलपमेंट कॉर्पोरेशन लिमिटेड  - आयपीओ
- वॉटर ॲण्ड पॉवर कन्स्लटन्सी सर्व्हिसेस  - आयपीओ
- एफसीआय अरावली जिप्सम ॲण्ड मिनरल्स  लिमिटेड- आयपीओ
- कुद्रेमुख आर्यन ओर कंपनी लिमिटेड-एफपीओ
केंद्रीय सार्वजनिक उपक्रम क्षेत्रातील विनिमय खुला करुन सीपीएसईच्या सूचीबद्धतेद्वारे त्याच्या मूल्य आणि गुंतवणुकदारांच्या सहभागाला प्रोत्साहन देण्यात येते. यापुढे वित्त मंत्रालय रस्ते, वाहतूक आणि नौकावहन मंत्रालय तसेच इतर संबंधित प्रशासकीय मंत्रालयांची पर्यायी यंत्रणा समाविष्ट करण्यात आली असून याद्वारे पुर्नगुंतवणुकीचे पर्याय, मूल्य, वेळ आणि विस्तार इत्यादी ठरवण्यात येणार आहे.
सीपीएसईच्या सूचीबद्धतेसाठी पात्रता निकषांचा विस्तार करण्यात आला आहे. यामध्ये ज्या एककांचा तीन निरंतर आर्थिक वर्षांमध्ये सकारात्मक निव्वळ नफा आणि संपत्ती असल्यास अशी एकक शेअर बाजाराच्या सूचीबद्धतेसाठी पात्र राहतील.
B.Gokhale/P.Malandkar
(Visitor Counter : 61
गृह मंत्रालय
स्थलांतरीत मजुरांची सुरक्षितता, अन्न आणि निवारा सुनिश्चित करण्याबाबत कॅबिनेट सचिवांचे सर्व राज्ये आणि केंद्र शासित प्रदेशांना पत्र
नवी दिल्ली, 16 एप्रिल 2020
कोविड-19 चा प्रसार रोखण्यासाठी जाहीर केलेल्या लॉकडाऊनच्या काळात स्थलांतरीत मजूर आणि परप्रांतात अडकलेल्या व्यक्तींच्या कल्याणाला केंद्र सरकार अतिशय महत्व देत आहे.
स्थलांतरीत मजुरांची सुरक्षितता, अन्न आणि निवारा सुनिश्चित करण्याबाबत केंद्रीय गृह मंत्रालयाने जारी केलेल्या तपशीलवार मार्गदर्शक सूचनांची प्रभावी अंमलबजावणी सुनिश्चित करण्याबाबत कॅबिनेट सचिवांनी सर्व राज्ये आणि केंद्र शासित प्रदेशांना पत्र लिहिले आहे.
सर्व जिल्हाधिकाऱ्यांनी परिस्थितीचा तातडीने आढावा घेण्याच्या सूचना द्याव्यात असे राज्यांना सांगण्यात आले आहे. स्थलांतरीत मजुरांशी संबंधित मुद्याबाबत समन्वय आणि देखरेखीसाठी याआधी मुख्य अधिकारी नियुक्त केला नसल्यास, नोडल अधिकारी नियुक्त करता येईल. महानगर पालिका क्षेत्रात महापालिका आयुक्तांकडे कल्याणकारी योजनांची जबाबदारी सोपवता येणार आहे असे या पत्रात नमूद करण्यात आले आहे.
सर्व जिल्हे, स्थलांतरीत मजूर आणि अडकलेल्या व्यक्तींची गणना हाती घेऊ शकतात असे सांगून या सर्वांच्या अन्न आणि निवाऱ्यासाठी आवश्यक ती सर्व व्यवस्था करावी असे या पत्रात म्हटले आहे.
प्रत्येक मदत छावणी वरिष्ठ अधिकाऱ्याच्या अखत्यारीत असली पाहिजे. लॉकडाऊनच्या काळात स्थलांतरित मजूर आणि अडकलेल्या व्यक्तींच्या भोजनाची व्यवस्था करण्यासाठी, सामाजिक संस्था आणि माध्यान्ह भोजन यंत्रणेची मदत घेता येईल असेही सुचवण्यात आले आहे. या व्यक्तींसाठी आरोग्य आणि कुटुंब कल्याण मंत्रालयाने जारी केलेल्या दिशा निर्देशानुसार मानसिक- सामाजिक समुपदेशन उपलब्ध करून देता येईल असेही सांगण्यात आले आहे.
B.Gokhale/N.Chitale/D.Rane
(
आरोग्य आणि कुटुंब कल्याण मंत्रालय
सीजीएचएसच्या वरिष्ठ प्रशासकीय वैद्यकीय अधिकाऱ्यांच्या प्रशिक्षण कार्यक्रमाच्या उद्घाटन समारंभाला केंद्रीय आरोग्य मंत्री डॉ. मनसुख मांडविया यांनी केले संबोधित
मानवी आणि भौतिक आरोग्य संसाधने ही समाजासाठी मौल्यवान संपत्ती आहे आणि एक मजबूत आरोग्य सेवा प्रशासन आणि व्यवस्थापन यंत्रणा त्यांचा प्रभावी वापर सुनिश्चित करते: डॉ भारती प्रवीण पवार
‘सीजीएचएस पंचायत’ एक नाविन्यपूर्ण आणि प्रभावी प्रशासन पद्धती आहे
नवी दिल्ली, 1 ऑगस्ट 2022
“आपण कामासाठी घराबाहेर पडतो, त्यामुळे आपण आपला दृष्टिकोन बदलूया. समर्पण आणि वचनबद्धतेसह सकारात्मक दृष्टीकोन आणि निरोगी मानसिक आरोग्य हे सुदृढ आणि प्रगतीशील राष्ट्रासाठी महत्वाचा आधार आहेत असे केंद्रीय आरोग्य मंत्री डॉ मनसुख मांडविया यांनी म्हटले आहे. आज नवी दिल्ली येथे केंद्रीय राज्यमंत्री डॉ भारती प्रवीण पवार यांच्यासह सीजीएचएसच्या वरिष्ठ प्रशासकीय वैद्यकीय अधिकाऱ्यांच्या प्रशिक्षण कार्यक्रमाच्या उद्घाटन समारंभाला ते संबोधित करत होते.
केंद्रीय राज्यमंत्री डॉ. भारती प्रवीण पवार यांनी सीजीएचएसची कामगिरी अधोरेखित करताना सांगितले की, एक संस्था म्हणून केंद्रीय आरोग्य योजनेने आपले जाळे विस्तारले आहे आणि आता देशभरातील 75 शहरांमध्ये सुमारे 450 निरामयता केंद्रे कार्यरत आहेत. काळाच्या ओघात सेवांचे डिजिटायझेशन आणि विविध नवीन आरोग्य पद्धतींचा समावेश यासारख्या आरोग्य क्षेत्रातील घडामोडींशी जुळवून घेताना त्यात अनेक बदल करण्यात आले.
“सीजीएचएसने अलिकडेच ‘सीजीएचएस पंचायत’ सारखी नवी उत्तम प्रशासन पद्धती स्वीकारली आहे हे कौतुकास्पद आहे. अशा पद्धती सीजीएचएस सेवा प्रणालीच्या विविध पैलूंचे मूल्यांकन करण्यात उपयुक्त ठरतात असे त्या म्हणाल्या. मानवी आणि भौतिक आरोग्य संसाधने समाजासाठी मौल्यवान संपत्ती आहेत आणि एक मजबूत आरोग्य सेवा प्रशासन आणि व्यवस्थापन यंत्रणेमुळे त्यांचा प्रभावी वापर होईल याकडे लक्ष दिले जाते.
सीजीएचएसने राष्ट्रीय आरोग्य आणि कुटुंब कल्याण संस्थेच्या सहकार्याने सीजीएचएसमधील विविध श्रेणीतील कर्मचाऱ्यांसाठी एक आठवड्याचे प्रशिक्षण कार्यक्रम सुरू केले आहेत. हा प्रशिक्षण कार्यक्रम वरिष्ठ प्रशासकीय वैद्यकीय अधिकाऱ्यांसाठी सुरू करण्यात आला आहे. 1 ऑगस्ट ते 6 ऑगस्ट 2022 या कालावधीत हे प्रशिक्षण होणार असून यातील सुमारे 70 अधिकाऱ्यांना दोन गटांमध्ये प्रशिक्षण दिले जाणार आहे.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
वाणिज्य आणि उदयोग मंत्रालय
मार्च 2019 मध्ये आठ प्रमुख उद्योगांच्या निर्देशांकात वाढ
नवी दिल्ली, 30 एप्रिल 2019
औद्योगिक उत्पादन निर्देशांकाचा समावेश असलेल्या आठ महत्त्वाच्या उद्योगांचा एकत्रित सुचकांक 40.27 टक्के आहे. या आठ प्रमुख उद्योगांचा निर्देशांक मार्च 2019 मध्ये 145.0 राहिला. मार्च 2018 च्या तुलनेत तो 4.7 टक्क्यांनी अधिक आहे. एप्रिल ते मार्च 2018-19 या कालावधीत संचयी वाढ 4.3 टक्के राहिली.
मार्च 2018 च्या तुलनेत मार्च 2019 मध्ये कोळसा उत्पादनात 9.1 टक्के, नैसर्गिक वायू निर्मितीत 1.4 टक्के, पेट्रोलियम रिफायनरी उत्पादनात 4.3 टक्के, खत उत्पादनात 4.3 टक्के, पोलाद निर्मितीत 6.7 टक्के, सिमेंट उत्पादनात 15.7 टक्के तर विद्युत निर्मितीत 1.4 टक्के वाढ झाली. कच्च्या तेलाच्या उत्पादनात 6.2 टक्के घट झाली.
B.Gokhale/S.Kakade/P.Kor
(Visitor Counter : 56
कार्मिक, सार्वजनिक तक्रार आणि निवृत्ती वेतन मंत्रालय
माहिती अधिकारांबाबत जनजागृती मोहिम राबविण्याचे केंद्रीय मंत्री डॉ.जितेंद्र सिंह यांचे आवाहन
जम्मू-काश्मीरमध्ये माहिती अधिकार कायदा पूर्णपणे कार्यशील: डॉ जितेंद्र सिंह
जम्मू-काश्मीरमध्ये माहिती अधिकार कायदा पूर्णपणे कार्यशील असून तिथे या कायद्याच्या कामकाजाविषयी जनजागृती करण्याची आवश्यकता आहे असे ईशान्य प्रदेश विकास केंद्रीय राज्यमंत्री  डॉ. जितेंद्र सिंह यांनी सांगितले. वरिष्ठ माहिती आयुक्त डी.पी.सिन्हा यांच्याशी झालेल्या बैठकीनंतर ते बोलत होते. आज जवळजवळ सर्व माहिती सार्वजनिक क्षेत्रात उपलब्ध असून माहिती प्राधिकरणाने टाळण्यायोग्य आरटीआयचे जास्त उदात्तीकरण न करण्यावर विचार करायला हवा, अशी सूचना त्यांनी केली.
केंद्रीय माहिती आयोगाने नव्याने निर्माण झालेल्या जम्मू आणि काश्मीर केंद्रशासित प्रदेशातून महामारीच्या मध्यावधीत 15 मे रोजी आभासी पद्धतीने आरटीआय दाखल करून घेऊन त्याची सुनावणी आणि निपटारा करायला सुरुवात केली हे आयोग आणि त्यातील कार्यकर्त्यांचे श्रेय आहे असे डॉ. जितेंद्र सिंह यांनी सांगितले. 2019 च्या पुनर्गठन कायद्यापूर्वी आरटीआय हा केवळ जम्मू-काश्मीर राज्यातील पूर्वीच्या नागरिकांसाठी राखीव होता मात्र आता भारताचा कोणताही नागरिक जम्मू-काश्मीर आणि लडाखशी संबंधित आरटीआय दाखल करू शकेल अशी माहिती मंत्र्यांनी दिली. येथे उल्लेख करणे योग्य आहे की जम्मू-काश्मीर पुनर्गठन कायदा 2019, जम्मू-काश्मीर माहिती अधिकार कायदा 2009 आणि त्यातील नियम रद्द करण्यात आले आणि माहिती अधिकार कायदा 2005 आणि त्यातील नियम 31.10.2019 पासून लागू करण्यात आले आहेत. जम्मू-काश्मीरमधील लोक आणि केंद्रशासित प्रशासनाने या उपाययोजनांचे व्यापक स्तरावर स्वागत केले आहे.
डॉ. जितेंद्र सिंह म्हणाले की 2014 मध्ये मोदी सरकार सत्तेत आल्यापासून पारदर्शकता आणि नागरिक-केंद्रीतता ही शासनाच्या आदर्शांची ओळख झाली. ते म्हणाले की, गेल्या सहा वर्षांत, माहिती आयोगाचे स्वातंत्र्य आणि संसाधने बळकट करण्यासाठी प्रत्येक वेळी जाणीवपूर्वक निर्णय घेण्यात आला होता आणि सर्व रिक्त जागा शक्य तितक्या लवकर भरण्यात आल्या.
आयोगाने नागरी समाज प्रतिनिधींसह आणि भारतातील राष्ट्रीय माहिती आयोगाच्या सदस्यांसमवेत व्हिडिओ कॉन्फरन्सिंगद्वारे संवाद आणि त्यांच्यापर्यंत पोहोचण्याची कार्यवाही प्रभावीपणे सुरू ठेवल्याची माहिती सिन्हा यांनी मंत्र्यांना दिली.
M.Chopade/V.Joshi/P.Kor
कौशल्य विकास आणि उद्यमशीलता मंत्रालय
द्विपक्षीय सहकार्य अधिक दृढ करण्यासाठी केंद्रीय शिक्षण आणि कौशल्य विकास मंत्री धर्मेंद्र प्रधान यांनी सिंगापूरच्या शिक्षणमंत्र्यांची घेतली भेट
परस्पर आणि जागतिक भरभराटीसाठी भारत आणि सिंगापूर एकत्रितपणे काम करण्यासाठी वचनबद्ध- धर्मेंद्र प्रधान
नवी दिल्ली, 31 मे 2023
केंद्रीय शिक्षण आणि कौशल्य विकास मंत्री धर्मेंद्र प्रधान यांच्या तीन दिवसीय सिंगापूर दौऱ्याचा आज समारोप झाला. भारत आणि सिंगापूर यांच्यातील संबंध अधिक दृढ करण्यासाठी तसेच शिक्षण आणि कौशल्य विकासाच्या क्षेत्रात दोन देशांनी एकत्रित काम करण्याच्या दृष्टीने विविध शक्यता आजमावण्यासाठी प्रधान सिंगापूर दौऱ्यावर गेले होते.
आपल्या दौऱ्यात प्रधान यांनी सिंगापूरचे शिक्षण आणि उच्च शिक्षण मंत्री चान चून सिंग यांची भेट घेतली. परस्पर सहकार्य अधिक मजबूत करणे तसेच शिक्षण आणि कौशल्य विकासाच्या सगळ्या आघाड्यावर एकत्रित प्रयत्न याविषयी या दोन मंत्र्यांनी फलदायी चर्चा केली.
शालेय स्तरावरच कौशल्य विकास आणि व्यावसायिक शिक्षणाचे निरंतर एकात्मिक शिक्षण देण्यासाठी भारत आणि सिंगापूर यांच्यात भागीदारी कशी करता येईल याचे मार्ग प्रधान यांनी सांगितले. संस्थात्मक यंत्रणा राबवून दोन देशातील भागीदाराचा आणखी विस्तार करण्याच्या मुद्द्यांवर दोघांनी सहमती दाखवली. त्यात प्रामुख्याने शिक्षक आणि प्रशिक्षकांमध्ये क्षमता निर्माण करणे, शिक्षण आणि कौशल्य विकास परिसंस्थेत भविष्यातील कौशल्याचा समावेश करणे, तसेच विशेष शाळा आणि क्रीडा विद्यालयांच्यासंदर्भात याबाबतीतले प्रयत्न या मुद्द्यांचा त्यात समावेश होता.
चान चुन सिंग यांनी मागील तीन जी 20 शिक्षण कार्यकारी गटाच्या बैठकीत सहभाग घेतल्याबद्दल प्रधान यांनी त्यांचे आभार मानले. परस्पर आणि जागतिक समृद्धीसाठी भारत आणि सिंगापूर सारखे नैसर्गिक सहयोगी एकत्र काम करण्यासाठी वचनबद्ध आहेत, असेही ते म्हणाले. पुणे येथे होणाऱ्या जी 20 शिक्षण मंत्र्यांच्या बैठकीत सिंगापूरचे शिष्टमंडळ सहभागी होणार आहे.
धर्मेंद्र प्रधान यांनी स्किल्स फ्युचर सिंगापूरलाही भेट दिली. स्किल्स फ्युचर सिंगापूर हा सिंगापूरला भविष्यासाठी सज्ज बनवण्यासाठी सिंगापूर सरकारचा महत्त्वाचा उपक्रम आहे. सिंगापूरला आजीवन शिकणाऱ्यांचे राष्ट्र बनवणे आणि कौशल्य प्रभुत्वाला महत्त्व देणारा समाज बनवणे यासाठी स्किल्स फ्युचर या उपक्रम प्रयत्न करत आहे. प्रधान यांनी आज सिंगापूर युनिव्हर्सिटी ऑफ टेक्नॉलॉजी आणि डिझाइनला भेट दिली.
21 वे शतक हे भारताचे शतक असेल यावर प्रधान यांनी भर दिला. इंग्लंडमधील नॉटिंगहॅम ट्रेंट युनिव्हर्सिटी  सारखी जागतिक विद्यापीठे आणि भारतीय विद्यापीठांनी 21 व्या शतकाला प्रेरणा देण्यासाठी नवीन मॉडेल्स तयार करण्यासाठी सहयोग केला पाहिजे आणि त्यांचे कार्य अधिक सखोल केले पाहिजे, असे ते म्हणाले.
सिंगापूरमधील आयआयटी आणि आयआयएम, ओडिया असोसिएशन आणि भारतीय समूदायाच्या माजी सदस्यांची भेट घेतली.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 60
संरक्षण मंत्रालय
पश्चिमी नौदल कमांडच्या सुवर्णमहोत्सवी वर्षात तिसऱ्या हाफ मॅरेथॉनसाठी 15 हजारांवर जणांची नोंदणी
मुंबई, 16 नोव्हेंबर 2018
पश्चिमी नौदल कमांड सुवर्णमहोत्सव साजरा करत असून इंडियन ऑईल डब्ल्यूएनसी नौदल अर्ध मॅरेथॉन 18 नोव्हेंबर 2018 रोजी मुंबईतील वांद्रे-कुर्ला संकुलात एमएमआरडीएच्या मैदानावर आयोजित करण्यात आली आहे.
नौदल दिनानिमित्त पश्चिमी नौदल कमांडने आयोजित केलेल्या अनेक कार्यक्रमांपैकी हा एक कार्यक्रम आहे. यावर्षी 15 हजारांहून अधिक धावपटूंनी या हा अर्ध मॅरेथॉनसाठी नोंदणी केली आहे.
एअरक्राफ्ट कॅरिअर रन , डिस्ट्रॉचर रन , फ्रिजेट रन  आणि ड्रीम रन अशा चार श्रेणीत याचे विभाजन करण्यात आले आहे.
सर्व नागरिक तसेच परदेशी नागरिकांसाठी ही स्पर्धा खुली आहे. 5 किमीसाठी वयोमर्यादा 12 वर्षे असून 10 किमीसाठी 16 वर्षे तर 21 किमीसाठी 18 वर्षे आहे.
पश्चिमी नौदल कमांडचे फ्लॅग ऑफिसर कमांडिंग-इन-चीफ व्हाईस ॲडमिरल गिरीश लुथरा हे प्रमुख पाहुणे असतील.
पुरुष, महिला, ज्येष्ठ नागरिक आणि खुल्या गटातील मुलांचे स्वतंत्रपणे मूल्यांकन केले जाईल.
B.Gokhale/S.Kane/P.Malandkar
(Visitor Counter : 53
आरोग्य आणि कुटुंब कल्याण मंत्रालय
माता मृत्यू रोखण्यासाठी लोक चळवळ राबवण्याचे स्त्री रोग तज्ज्ञ आणि आरोग्य कार्यकर्त्यांना आरोग्य मंत्र्यांचे आवाहन
नवी दिल्ली, 12 जून 2019
देशात माता मृत्यू होऊ नयेत यासाठी सर्व स्त्री रोग तज्ज्ञ आणि आरोग्य कार्यकर्त्यांनी एकत्रितपणे प्रयत्न करुन लोक चळवळ सुरु करावी, असे आवाहन केंद्रीय आरोग्य आणि कुटुंब कल्याण मंत्री डॉ. हर्षवर्धन यांनी आज नवी दिल्लीत माता, नवजात, किशोरवयीन आणि पोषणस्थितीचा उच्च स्तरीय बैठकीत आढावा घेतला. प्रतिबंध करता येणाऱ्या रोगांमुळे देशात बालके आणि गरोदर मातांचा मृत्यू होऊ नये, हे पंतप्रधान नरेंद्र मोदी यांचे स्वप्न असून, स्वस्थ्य भारत, सुदृढ भारत हे स्वप्न प्रत्यक्षात साकारण्यासाठी सर्वांनी एकत्रितपणे काम करायला हवे, असे ते म्हणाले.
2022 पर्यंत कुठल्याही बालकाचा अतिसारामुळे मृत्यू होणार नाही, यासाठी सरकार कायमस्वरुपी प्रयत्न करेल, असे डॉ. हर्षवर्धन यावेळी म्हणाले. हे उद्दिष्ट साध्य करण्यासाठी नवीन कल्पना आणि अभिनव संशोधनाला प्रोत्साहन द्यायला हवे, असे त्यांनी सांगितले.
B.Gokhale/S.Kane/D.Rane
(Visitor Counter : 53